Document ID: 32006R0323

KOMISSION ASETUS (EY) N:o 323/2006,
annettu 23 päivänä helmikuuta 2006,
asetuksesta (EY) N:o 174/1999 poikkeamisesta tuen ennakkovahvistuksen sisältävien vientitodistusten voimassaoloajan osalta maito- ja maitotuotealalla
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999 (1) ja erityisesti sen 31 artiklan 14 kohdan,
sekä katsoo seuraavaa:
(1)
Neuvoston asetuksen (ETY) N:o 804/68 soveltamista koskevista yksityiskohtaisista erityissäännöistä maito- ja maitotuotealan vientitodistusten ja vientitukien osalta 26 päivänä tammikuuta 1999 annetun komission asetuksen (EY) N:o 174/1999 (2) 6 artiklassa säädetään vientitodistusten voimassaoloaika.
(2)
Voin ja rasvattoman maitojauheen interventiohintojen alennukset 1 päivästä heinäkuuta 2006 alkaen vaikuttavat todennäköisesti kyseisten hintojen ja maailmanmarkkinahintojen väliseen eroon.
(3)
Jotta yhteisön talousarviota suojattaisiin tarpeettomilta menoilta ja vältettäisiin maitoalan vientitukijärjestelmän soveltaminen keinottelumielessä, tuen ennakkovahvistuksen sisältävien vientitodistusten voimassaoloaika olisi varotoimenpiteenä rajoitettava 30 päivään kesäkuuta 2006.
(4)
Maidon ja maitotuotteiden hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 174/1999 6 artiklassa säädetään, mainitun artiklan a-d kohdassa tarkoitettujen tuotteiden tuen ennakkovahvistuksen sisältävät vientitodistukset, joita koskevat hakemukset jätetään 1 päivästä maaliskuuta 2006 alkaen, ovat voimassa 30 päivään kesäkuuta 2006.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä helmikuuta 2006.

Labels: 3
17
15